text: ایسی صورتحال میں خصوصی طور پر اتنی اونچائی پر اور سیدھے کھڑے پہاڑ کے قریب سے ہیلی کاپٹر کی پرواز کے لیے بہت مہارت اور احتیاط کی ضرورت ہوتی ہے۔ خراب موسم کی وجہ سے پہاڑی جنگلوں کے درمیان ہیلی کاپٹروں کے تلاشی کے آپریشن میں رکاوٹ پڑ رہی ہے۔حادثے کا شکار ہونے والے این-32 پر سوار ہندوستانی فضائیہ کے اہلکاروں کے باقیات کو ہیلی کاپٹر کے ذریعے جلد از جلد وہاں سے نکالنے اور انھیں جورہاٹ میں واقع اڈے تک پہنچانے کے لیے تمام کوششیں کی جارہی ہیں۔ بچاؤ ٹیمیں انتظار کر رہیں اور موسم میں بہتری آتے ہی وہ اپنی کارروائی پھر سے شروع کردیں گی۔